I PRIEDAS
PREPARATO CHARAKTERISTIKŲ SANTRAUKA

1.
VAISTINIO PREPARATO PAVADINIMAS

Engerix-B 20 mikrogramų/ml injekcinė suspensija

Engerix-B 20 mikrogramų/ml injekcinė suspensija užpildytame švirkšte

Vakcina nuo hepatito B (rDNR) 

2.
kokybinė ir kiekybinė sudėtis

Vienoje dozėje (1 ml) yra

hepatito B paviršinio antigeno1,2  


20 mikrogramų

1adsorbuoto ant hidratuoto aliuminio hidroksido 

0,50 miligramo Al3+
2 pagaminto mielių ląstelėse (Saccharomyces cerevisiae) rekombinantinės DNR technologijos būdu 
Pagalbinė medžiaga: sudėtyje yra 4 mg natrio.
Visos pagalbinės medžiagos išvardytos 6.1 skyriuje.

3.
FARMACINĖ forma

Injekcinė suspensija.

Drumsta, balta suspensija

4.
klinikinĖ informacija

4.1
Terapinės indikacijos

Aktyvioji neimunizuotų asmenų vakcinacija nuo virusinio hepatito B (HBV) infekcijos, sukeltos visų žinomų potipių.
Kokius asmenis skiepyti sprendžiama pagal oficialias rekomendacijas.

4.2
Dozavimas ir vartojimo metodas

Dozavimas

20 mikrogramų vakcinos doze (1.0 ml suspensijos) skirta skiepyti asmenis nuo 16 metų. 

Tačiau 20 mikrogramų vakcina, laikantis dviejų dozių plano, galima skiepyti asmenis nuo 11 iki 15 metų imtinai, jei yra santykinai maža hepatito B infekcijos rizika vakcinacijos laikotarpiu ir jei nesitikima tikslaus skiepų kalendoriaus laikymosi (žr. žemiau ir 5.1 skyrių).

Pirminės imunizacijos planas

-
Asmenims nuo 16 metų

Galima rekomenduoti 2  pirminės imunizacijos planus:

Skiepijimo 0, 1 ir 6 mėnesiais planas suteikia optimalią apsaugą 7‑ąjį mėnesį ir skatina susidaryti didelius antikūnų titrus.

Skiepijant pagal pagreitintą planą, 0, 1 ir 2 mėnesiais, apsauga susidarys daug greičiau ir, manoma, asmenys geriau laikysis skiepų režimo. Skiepijant pagal šį planą, ketvirtąją dozę reikia sušvirkšti 12-ąjį mėnesį, norint užtikrinti ilgalaikę apsaugą, nes titrai, susidarę po trečiosios dozės, būna mažesni negu skiepijant pagal 0, 1, 6 mėnesių planą. 

-
Asmenims nuo 18 metų

Išimtiniais atvejais suaugusiesiems, kuriems reikalinga greita apsaugos indukcija, pvz., keliaujantiems į labai endemines zonas, kurie turi gauti vakcinacijos nuo hepatito B kursą per vieną mėnesį iki kelionės, galima skiepyti 0, 7 ir 21  dieną. Kai skiepijama pagal šį planą, ketvirtąją dozę rekomenduojama skirti praėjus 12 mėnesių po pirmosios dozės.

-
Asmenims nuo 11 iki 15 metų imtinai
20 mikrogramų vakcinos galima skirti asmenims nuo 11 iki 15 metų imtinai pagal 0, 6 mėnesių planą. Tačiau tokiais atvejais apsauga nuo hepatito B infekcijos gali nesusidaryti, kol nepavartota antroji dozė (žr. 5.1 skyrių). Todėl pagal šį planą skiepyti tik tada, kai yra maža hepatito B infekcijos rizika vakcinacijos kurso laikotarpiu ir kai galima užtikrinti, kad dviejų vakcinos dozių kursas bus baigtas. Jeigu to užtikrinti negalima, reikia skiepyti pagal trijų 10 mikrogramų vakcinos dozių planą.

-
Pacientams, 16 metų amžiaus ir vyresniems, kurių inkstų funkcija sutrikusi, taip pat hemodializuojamiems
Pirminį pacientų, kuriems yra inkstų nepakankamumas, įskaitant hemodializuojamus, skiepijimo planą sudaro keturios dvigubos (2 x 20 mikrogramų) dozės, vartojamos pasirinktąją dieną ir praėjus 1 mėnesiui, 2 mėnesiams bei 6 mėnesiams po pirmosios dozės. Imunizacijos planą reikia adaptuoti, kad apsauginis anti-HB antikūnų titras išliktų didesnis už 10 TV/l.

Asmenys, turėję ar galėję turėti kontaktą su HBV
Asmenims, kurie neseniai turėjo kontaktą su HBV (pvz., įsidūrus užkrėsta adata), pirmąją Engerix-B dozę galima švirkšti kartu su HBIg, tik į skirtingas vietas (žr. 4.5 skyriuje). Rekomenduojama taikyti 0, 1, 2‑12 skiepijimo schemą.

Šiuos skiepų planus galima pritaikyti pagal vietinę imunizacijos praktiką.

Revakcinacija

Nenustatyta, ar reikia revakcinuoti sveikus asmenis, kurie gavo visą pirminės vakcinacijos kursą. Tačiau pacientams, kurių imunitetas nepakankamas (pvz., sergantiems lėtiniu inkstų nepakankamumu, hemodializuojamiems pacientams, ŽIV teigiamiems pacientams), revakcinacija galėtų būti paskirta, kad būtų užtikrintas apsauginis 10 TV/l ar didesnis anti-HB antikūnų titras. Pacientus, kurių imunitetas nepakankamas, patariama tirti 6–12 mėnesių po vakcinacijos. 

Reikia atsižvelgti į nacionalinės revakcinacijos programos rekomendacijas.
Hepatito B vakcinų pakeičiamumas

Žr. 4.5 skyriuje „Sąveika su kitais vaistiniais preparatais ir kitokia sąveika“.

Vartojimo metodas

Engerix-B suaugusiesiems ir vaikams švirkščiama į deltinės srities raumenis.

Išimtiniais atvejais vakciną galima švirkšti į poodį pacientams, kuriems yra trombocitopenija ar kraujavimo sutrikimų.

4.3
Kontraindikacijos

Padidėjęs jautrumas veikliajai arba bet kuriai pagalbinei vakcinos medžiagai.

Buvę padidėjusio jautrumo reakcijos po ankstesnio Engerix-B vartojimo.

4.4
Specialūs įspėjimai ir atsargumo priemonės

Dėl ilgo hepatito B inkubacinio periodo gali būti taip, kad skiepijamam asmeniui yra neatpažinta infekcija imunizacijos metu. Tuomet vakcina gali neapsaugoti nuo hepatito B infekcijos.

Vakcina neapsaugos nuo infekcijos, sukeliamos kitų kepenis infekuojančių patogenų, pvz., hepatito A, hepatito C ir hepatito E.

Kaip ir skiepijant kitomis vakcinomis, ne visiems skiepytiems asmenims gali būti gautas imuninis atsakas. 

Imuninis atsakas į hepatito B vakcinas priklauso nuo daugelio veiksnių, iš jų amžiaus, vyriškosios lyties, nutukimo, rūkymo įpročių, vartojimo būdo ir kai kurių lėtinių ligų. Šiuos asmenis, kuriems yra nepakankamo serologinio atsako po viso skiepijimo Engerix-B kurso rizika, reikia serologiškai ištirti. Asmenims, kuriems po vakcinacijos kurso negauta atsako ar kurių atsakas nepakankamas, galima skirti papildomų dozių. 

Lėtine kepenų liga sergančius pacientus, ŽIV infekuotuosius ar hepatito C nešiotojus nereikėtų vengti skiepyti nuo hepatito B. Šią vakciną galima rekomenduoti, nes šiems pacientams HBV infekcija gali būti sunki: ar skiepyti nuo HB, gydytojas turėtų spręsti individualiai kiekvienam pacientui. ŽIV infekuotiems taip pat hemodializuojamiems pacientams bei asmenims, kuriems yra imuninės sistemos nepakankamumas, po pirminės vakcinacijos kurso gali nesusidaryti adekvatus anti-HB antikūnų titras, todėl šiems pacientams gali tekti skirti papildomų vakcinos dozių.

Engerix-B negalima švirkšti į sėdmenis ar į odą, nes dėl to gali susilpnėti imuninis atsakas.

Engerix-B niekada nešvirkšti į kraujagyslę.

Kaip ir vartojant visas injekcines vakcinas, visada reikia turėti paruoštas reikiamas medicinos priemones po skiepijimo retai pasitaikančiai anafilaksinei reakcijai gydyti.

Skiepijimą Engerix-B, kaip ir kitomis vakcinomis, reikia atidėti asmenims, sergantiems ūmine, sunkia karščiavimu pasireiškiančia liga. Tačiau nesunki infekcija nėra kontraindikacija skiepyti.
Sinkopė (alpimas) kaip psichogeninis atsakas į injekciją adata gali pasireikšti po arba net prieš bet kokį skiepijimą. Svarbu atlikti procedūras tinkamai, kad būtų išvengta sužalojimų nualpus.

4.5
Sąveika su kitais vaistiniais preparatais ir kitokia sąveika

Engerix-B vartojimas kartu su standartine HBIg doze nesukelia mažesnio anti-HB antikūnų titro, jei preparatai švirkščiami į skirtingas vietas.

Engerix-B galima vartoti kartu su BCG, hepatito A, poliomielito, tymų, epideminio parotito, raudonukės, difterijos ir stabligės vakcinomis. 

Engerix-B galima vartoti kartu su vakcina nuo žmogaus papilomos viruso (ŽPV).

Engerix-B vartojant kartu su Cervarix (ŽPV vakcina), kliniškai reikšmingos įtakos antikūnų atsakui į ŽPV antigenus nebuvo. Vartojant kartu, anti-HB antikūnų koncentracijų geometrinis vidurkis buvo mažesnis, bet šio reiškinio klinikinė reikšmė nežinoma, nes seroprotekcijos laipsnis nepakito. Vartojant šias vakcinas kartu, ≥ 10 TV/ml anti-HB pasiekė 97,9 % tiriamųjų, o vartojant vieną Engerix-B 100 %.
Skirtingas injekcines vakcinas visada reikia švirkšti į skirtingas vietas.

Engerix-B galima vartoti pirminiam imunizacijos kursui, pradėtam plazmos kilmės ar kita genų inžinerijos būdu gauta hepatito B vakcina, pabaigti. Prireikus revakcinacijos dozės, ją galima vartoti asmenims, kuriems anksčiau pirminės imunizacijos kursas atliktas plazmos kilmės ar kita genų inžinerijos būdu gauta hepatito B vakcina.

4.6
Vaisingumas, nėštumo ir žindymo laikotarpis 
Nėštumas

HBsAg poveikis vaisiaus raidai netirtas.

Kaip ir vartojant kitas inaktyvintas virusines vakcinas nesitikima žalos vaisiui. Engerix-B nėščiosioms skirti tik tada, kai neišvengiama, o laukiama nauda viršija galimą riziką vaisiui.

Žindymas

Poveikis Engerix-B skiepytų motinų žindomiems kūdikiams klinikinių tyrimų metu nevertintas, nes nėra duomenų apie vakcinos patekimą į motinos pieną. 

Kontraindikacijų nenustatyta. 

4.7
Poveikis gebėjimui vairuoti ir valdyti mechanizmus

Kai kurie efektai, nurodyti 4.8 skyriuje „Nepageidaujamas poveikis” gali veikti gebėjimą vairuoti ir valdyti mechanizmus.

4.8
Nepageidaujamas poveikis

Dabartinės Engerix-B sudėtyje nėra tiomersalio (organinio gyvsidabrio junginio). Toliau pateikti duomenys apie nepageidaujamus poveikius gauti vartojant tiek tiomersalio turinčią vakciną, tiek ir be tiomersalio.

Klinikiniai tyrimai
Vieno klinikinio tyrimo metu vartojant dabartinės sudėties vakciną (be tiomersalio) pastebėtų skausmo, raudonio, patinimo, mieguistumo, dirglumo, apetito stokos ir pakilusios temperatūros atvejų dažnis buvo panašus kaip ir vartojant ankstesnes vakcinas, kuriose buvo tiomersalio.     

Toliau pateikti duomenys apie nepageidaujamo poveikio dažnumą, gauti ištyrus daugiau nei 5329 tiriamųjų dalyvavusių 23 tyrimuose.

Dažnis apibrėžtas taip: 

labai dažni (≥1/10), 

dažni (nuo ≥1/100 iki <1/10), 

nedažni (nuo ≥1/1000 iki <1/100), 

reti (nuo ≥1/10 000 iki <1/1000), 

labai reti (<1/10 000), dažni.

Kiekvienoje dažnio grupėje nepageidaujamas poveikis pateikiamas mažėjančio sunkumo tvarka.

Kraujo ir limfinės sistemos sutrikimai
Reti: limfadenopatija.

Nervų sistemos sutrikimai
Dažni: mieguistumas, galvos skausmas.

Nedažni: galvos svaigimas.

Reti: parestezija.

Virškinimo trakto sutrikimai
Dažni: virškinimo trakto simptomai (tokie kaip pykinimas, vėmimas, viduriavimas, pilvo skausmas). 

Odos ir poodinio audinio sutrikimai
Reti: urtikarija, niežėjimas, išbėrimas.  

Skeleto, raumenų ir jungiamojo audinio sutrikimai
Nedažni: mialgija.

Reti: artralgija.

Metabolizmo ir mitybos sutrikimai

Dažni: dingęs apetitas.
Bendrieji sutrikimai ir vartojimo vietos pažeidimai

Labai dažni: injekcijos vietos skausmas ir paraudimas, nuovargis.
Dažni: karščiavimas (( 37,5 °C), nerimas, injekcijos vietos patinimas, sukietėjimas.

Nedažni: į gripą panašūs simptomai.

Psichikos sutrikimai

Labai dažni: dirglumas.

Lyginamųjų asmenų nuo 11 iki 15 metų imtinai tyrimų metu nustatyta, kad vietinių ir bendrųjų požymių, apie kuriuos reikėjo pranešti, dažnis po dviejų Engerix-B 20 mikrogramų dozių plano ir po standartinio trijų Engerix-B 10 mikrogramų dozių plano buvo panašus.  

Stebėjimas preparatui patekus į rinką    
Kraujo ir limfinės sistemos sutrikimai
Trombocitopenija.

Nervų sistemos sutrikimai
Encefalitas, encefalopatija, traukuliai, paralyžius, neuritas (įskaitant Guillan-Bare sindromą, regos nervo neuritą ir išsėtinę sklerozę), neuropatija, hipoestezija.

Odos ir poodinio audinio sutrikimai
Daugiaformė eritema, angioneurozinė edema, plokščioji kerpligė (lichen planus).

Skeleto, raumenų ir jungiamojo audinio sutrikimai

Sąnarių uždegimas, raumenų silpnumas.

Infekcijos ir infestacijos

Meningitas.

Kraujagyslių sutrikimai
Vaskulitas, hipotenzija.

Imuninės sistemos sutrikimai

Anafilaksija, alerginės reakcijos, įskaitant anafilaktoidines reakcijas, ir mimikrinė seruminė liga.  

4.9
Perdozavimas

Perdozavimo atvejų buvo užfiksuota vakcinai patekus į rinką. Nepageidaujamo poveikio reiškiniai, atsiradę pavartojus per didelę dozę, buvo panašūs į nepageidaujamo poveikio simptomus, pasireiškusius po įprastos vakcinacijos. 

5.
FARMAKOLOGINĖS savybės

5.1
Farmakodinaminės savybės 

Farmakoterapinė grupė – hepatito B vakcina, ATC kodas – J07BC01.

Engerix-B indukuoja specifinius humoralinius antikūnus prieš HBsAg (anti-HB antikūnus). Didesnės kaip 10 TV/l anti-HB antikūnų koncentracijos koreliuoja su apsauga nuo HBV infekcijos.

Apsaugos veiksmingumas
Tyrimais nustatytas 95‑100 % apsaugos efektyvumas rizikos grupės naujagimiams, vaikams ir suaugusiesiems.

16 metų ir vyresni tiriamieji

Lentelėje žemiau apibendrintas serologinės apsaugos dažnis (t. y. asmenų su anti‑HB antikūnų koncentracijomis ≥ 10 TV/l procentas), gautas klinikinių tyrimų, skiepijant pagal įvairius 4.2 skyriuje minėtus planus, metu:

	Populiacija


	Planas
	Serologinės apsaugos dažnis

	Sveiki asmenys nuo 16 metų
	0, 1, 6 mėnesiais
	7‑ąjį mėnesį: ( 96 %

	
	0, 1, 2 – 12 mėnesiais
	1‑ąjį mėnesį: 15 %
3‑iąjį mėnesį: 89 %
13‑ąjį mėnesį: 95,8 %



	Sveiki asmenys nuo 18 metų
	0, 7, 21 dienomis – 12 mėnesį
	28‑ąją dieną: 65,2 %
2‑ąjį mėnesį: 76 %
13‑ąjį mėnesį: 98,6 %

	16 metų ir vyresni pacientai, kuriems yra inkstų nepakankamumas, įskaitant hemodializuojamus 
	0, 1, 2, 6 mėnesiais
(2 x 20 µg)
	3‑iąjį mėnesį: 55,4 %
7‑ąjį mėnesį: 87,1 %


Lentelėje pateikti duomenys buvo gauti, tiriant vakcinas, kuriose yra tiomersalio. Atliekant du papildomus klinikinius tyrimus su įprastos sudėties tiomersalio neturinčiu Engerix-B, vartojamu sveikiems vaikams ir suaugusiems žmonėms, gauti panašūs seroprotekciniai rodikliai, kaip ir anksčiau vartoto Engerix-B, kurio sudėtyje yra tiomersalio.  

Nuo 11 metų iki 15 metų (imtinai) sveiki tiriamieji

Seroprotekcijos (SP) laipsnio duomenys, gauti dviejų dozavimo planų palyginamuosiuose tyrimuose nuo 11 iki 15 metų (imtinai) tiriamuosius paskiepijus dviem skirtingomis dozėmis pagal skirtingus licencijuotus vakcinacijos planus ir stebint iki 66 mėnesių po pirmosios pirminės vakcinacijos dozės suleidimo, pateikti toliau esančioje lentelėje:

	Vakcinos grupės
	Anti-HB

2-as mėnuo

SP (%)
	Anti-HB

6-as mėnuo

SP (%)
	Anti-HB

7-as mėnuo

SP (%)
	Anti-HB

30-as mėnuo

SP (%)
	Anti-HB

42-as mėnuo

SP (%)
	Anti-HB

54-as mėnuo

SP (%)
	Anti-HB

66-as mėnuo

SP (%)

	Engerix-B 10 µg 

(pagal 0, 1, 6 mėnesio planą)
	55,8
	87,6
	98,2*
	96,9
	92,5
	94,7
	91,4

	Engerix-B 20 µg

(pagal 0, 6 mėnesio planą)
	11,3
	26,4
	96,7*
	87,1
	83,7
	84,4
	79,5


* Po 7 mėnesių pasirodė, kad 88,8 % ir 97,3 % 11–15 metų pacientams, skiepytiems Engerix-B 20 mikrogramų (0, 6 mėnesį) ar Engerix-B 10 mikrogramų (0, 1, 6 mėnesį), atitinkamai išsivystė ( 100 mTV/ml anti-HB antikūnų titrai. Geometrinio vidurkio titrų dydžiai buvo atitinkamai 2739 mTV/ml ir 7238 mTV/ml.
Šie duomenys rodo, kad pirminė vakcinacija Engerix-B vakcina sužadina cirkuliuojančių anti-HB antikūnų atsaką, kuris išlieka ne trumpiau kaip 66 mėnesius. Užbaigus pirminės vakcinacijos kursą, bet kuriuo metu seroprotekcijos laipsnis 2 vakcinos grupėse kliniškai reikšmingai nesiskyrė. Iš tikrųjų visiems abiejų vakcinos grupių tiriamiesiems (įskaitant tiriamuosius, kurių anti-HB antikūnų koncentracijos buvo < 10 TV/l) praėjus 72‑78 mėnesiams po pirminės vakcinacijos buvo suleista provokacinė dozė. Praėjus vienam mėnesiui po provokacinės dozės suleidimo, visiems tiriamiesiems pasireiškė anamnezinis atsakas į provokacinę dozę ir nustatyta seroprotekcija (t. y. anti-HB antikūnų koncentracijos ( 10 TV/l). Šie duomenys rodo, kad dėl imuninės atminties visi tiriamieji, kuriems pasireiškė atsakas į pirminę vakcinaciją, gali būti apsaugoti nuo hepatito B, nors ir nėra seroprotekcinių anti-HB antikūnų koncentracijų.
Vaikų hepatoceliulinės karcinomos dažnio sumažėjimas:

Nustatytas akivaizdus ryšys tarp hepatito B infekcijos ir hepatoceliulinės karcinomos (HCK) atsiradimo. Hepatito B profilaktika skiepijant sumažina HCK dažnį, tai stebėta Taivanyje 6‑14 metų vaikams. 

5.2
Farmakokinetinės savybės 

Nepateikiama.

5.3
Ikiklinikinių saugumo tyrimų duomenys

Ikiklinikiniai saugumo tyrimai atitinka PSO reikalavimus.

6.
farmacinė informacija

6.1
Pagalbinių medžiagų sąrašas

Natrio chloridas

Dinatrio fosfatas dihidratas

Natrio-divandenilio fosfatas

Injekcinis vanduo

Adsorbentas nurodytas 2 skyriuje.

6.2
Nesuderinamumas

Suderinamumo tyrimų neatlikta, todėl šio vaistinio preparato maišyti su kitais negalima.

6.3
Tinkamumo laikas

3 metai.

6.4
Specialios laikymo sąlygos

Laikyti šaldytuve (2 (C–8 (C).

Negalima užšaldyti. Užšalusią vakciną išmesti.
Laikyti išorinėje dėžutėje, kad preparatas būtų apsaugotas nuo šviesos.

6.5
Pakuotė ir jos turinys

1 ml suspensijos užpildytame švirkšte (I tipo stiklo). Pakuotėje yra 1 švirkštas. 

1 ml suspensijos buteliuke (I tipo stiklo) su kamščiu (butilo gumos). Pakuotėje yra 1 buteliukas, 25 buteliukai. 

Gali būti tiekiamos ne visų dydžių pakuotės.

6.6
Specialūs reikalavimai atliekoms tvarkyti ir vaistiniam preparatui ruošti 

Laikant gali susidaryti švelnios baltos nuosėdos ir skaidrus bespalvis skystis. Supurtyta vakcina yra šiek tiek drumsta.

Prieš vartojimą vakciną reikia apžiūrėti, ar nėra svetimkūnių ir (ar) spalvos pokyčių. Pakitusią vakciną išmesti.

Atidarius, vienos dozės pakuotės turinį sušvirkšti nedelsiant.

Nesuvartotą preparatą ar atliekas reikia tvarkyti laikantis vietinių reikalavimų. 

7.
RINKODAROS TEISĖS TURĖTOJAS
UAB „GlaxoSmithKline Lietuva“

A. Goštauto 40A

LT-01112, Vilnius
Lietuva
Tel.: +370 5 264 90 00

8.
RINKODAROS TEISĖS numeris 

Engerix-B 20 mikrogramų/ml injekcinė suspensija
N1 - LT/1/96/2154/005
N25 - LT/1/96/2154/006
Engerix-B 20 mikrogramų/ml injekcinė suspensija užpildytame švirkšte

LT/1/96/2154/007
9.
RINKODAROS TEISĖS SUTEIKIMO / ATNAUJINIMO data

2010-09-08
10.
teksto peržiūros data

2011-10-28
Naujausia vaistinio preparato charakteristikų santraukos redakcija pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos (VVKT) interneto svetainėje  http://www.vvkt.lt/
II PRIEDAS

RINKODAROS SĄLYGOS

A.
BIOLOGINĖS (-IŲ) VEIKLIOSIOS (-IŲJŲ) MEDŽIAGOS (-Ų) GAMINTOJAS (-AI) IR GAMYBOS LICENCIJOS TURĖTOJAS (-AI), ATSAKINGAS (-I) UŽ SERIJŲ IŠLEIDIMĄ
B.
RINKODAROS TEISĖS SĄLYGOS

A. BIOLOGINĖS (-IŲ) VEIKLIOSIOS (-IŲJŲ) MEDŽIAGOS (-Ų) GAMINTOJAS (-AI) IR GAMYBOS LICENCIJOS TURĖTOJAS (-AI), ATSAKINGAS (-I) UŽ SERIJŲ IŠLEIDIMĄ

Biologinės (-ių) veikliosios (-iųjų) medžiagos (-ų) gamintojo (-ų) pavadinimas (-ai) ir adresas (-ai)

GlaxoSmithKline Biologicals S.A.

rue de l'Institut 89

1330 Rixensart, Belgija

Gamintojo (-ų), atsakingo (-ų) už serijų išleidimą, pavadinimas (-ai) ir adresas (-ai)

GlaxoSmithKline Biologicals S.A.

rue de l'Institut 89

1330 Rixensart, Belgija

RINKODAROS TEISĖS SĄLYGOS

•
TIEKIMO IR VARTOJIMO SĄLYGOS AR APRIBOJIMAI, TAIKOMI RINKODAROS TEISĖS TURĖTOJUI

Receptinis vaistinis preparatas.

•
SĄLYGOS AR APRIBOJIMAI, SKIRTI SAUGIAM IR VEIKSMINGAM VAISTINIO PREPARATO VARTOJIMUI UŽTIKRINTI

Nebūtini.

· KITOS SĄLYGOS
Oficialus serijos išleidimas: pagal direktyvos 2001/83/EB su pakeitimais 114 straipsnio reikalavimus, oficialiai serijas gali išleisti valstybinė arba tam skirta laboratorija.

III PRIEDAS

ŽENKLINIMAS IR PAKUOTĖS LAPELIS

A. ŽENKLINIMAS

INFORMACIJA ANT IŠORINĖS PAKUOTĖS 

KARTONINĖ DĖŽUTĖ

1.
VAISTINIO PREPARATO PAVADINIMAS

Engerix-B 20 mikrogramų/ml injekcinė suspensija

Vakcina nuo hepatito B (rDNR)

2.
VEIKLIOJI MEDŽIAGA IR JOS KIEKIS

Vienoje dozėje (1 ml) yra

hepatito B paviršinio antigeno1,2  

20 mikrogramų

1 adsorbuoto ant hidratuoto aliuminio hidroksido
0,50 mg Al3+
2pagaminto mielių ląstelėse (Saccharomyces cerevisiae) rekombinantinės DNR technologijos būdu 
3.
PAGALBINIŲ MEDŽIAGŲ SĄRAŠAS

Pagalbinės medžiagos: natrio chloridas, dinatrio fosfatas dihidratas, natrio-divandenilio fosfatas, injekcinis vanduo.

4.
FARMACINĖ FORMA IR KIEKIS PAKUOTĖJE

Injekcinė suspensija

1 dozė (1 ml)

1 buteliukas 

25 buteliukai

5.
VARTOJIMO METODAS IR BŪDAS (-AI)

Vartoti į raumenis.

Prieš vartojimą perskaitykite pakuotės lapelį.

Prieš vartojimą supurtyti.

6.
SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASIEKIAMOJE IR NEPASTEBIMOJE VIETOJE

Laikyti vaikams nepasiekiamoje ir nepastebimoje vietoje.

7.
KITAS (-I) SPECIALUS (-ŪS) ĮSPĖJIMAS (-AI) (JEI REIKIA)

8.
TINKAMUMO LAIKAS

Tinka iki (mm/MMMM)

9.
SPECIALIOS LAIKYMO SĄLYGOS

Laikyti šaldytuve (2(C–8(C).

Negalima užšaldyti.

Laikyti išorinėje dėžutėje, kad preparatas būtų apsaugotas nuo šviesos.

10.
SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)

11.
RINKODAROS TEISĖS TURĖTOJO PAVADINIMAS IR ADRESAS

Rinkodaros teisės turėtojas:

UAB „GlaxoSmithKline Lietuva“

A. Goštauto 40A

LT-01112, Vilnius

Lietuva

12.
RINKODAROS TEISĖS NUMERIS

N1 - LT/1/96/2154/005
N25 - LT/1/96/2154/006
13.
SERIJOS NUMERIS

Serija {numeris}

14.
PARDAVIMO (IŠDAVIMO) TVARKA

Receptinis vaistinis preparatas.

15.
VARTOJIMO INSTRUKCIJA

16.
INFORMACIJA BRAILIO RAŠTU

2011-09-14
MINIMALI INFORMACIJA ANT MAŽŲ VIDINIŲ PAKUOČIŲ

BUTELIUKAS

1.
VAISTINIO PREPARATO PAVADINIMAS IR VARTOJIMO BŪDAS (-AI)

Engerix-B 20 mikrogramų/ml injekcinė suspensija

Vakcina nuo hepatito B (rDNR)

i.m.

2.
VARTOJIMO METODAS

3.
TINKAMUMO LAIKAS

EXP (mm/MMMM)

4.
SERIJOS NUMERIS 

Lot {numeris}

5.
KIEKIS (MASĖ, TŪRIS ARBA VIENETAI)

1 dozė (1 ml)

6.
KITA

2011-09-14
INFORMACIJA ANT IŠORINĖS PAKUOTĖS 

KARTONINĖ DĖŽUTĖ

1.
VAISTINIO PREPARATO PAVADINIMAS

Engerix-B 20 mikrogramų/ml injekcinė suspensija užpildytame švirkšte

Vakcina nuo hepatito B (rDNR)

2.
VEIKLIOJI MEDŽIAGA IR JOS KIEKIS

Vienoje dozėje (1 ml) yra:

hepatito B paviršinio antigeno1,2  

20 mikrogramų

1adsorbuoto ant hidratuoto aliuminio hidroksido
0,50 mg Al3+
2pagaminto mielių ląstelėse (Saccharomyces cerevisiae) rekombinantinės DNR technologijos būdu

3.
PAGALBINIŲ MEDŽIAGŲ SĄRAŠAS

Pagalbinės medžiagos: natrio chloridas, dinatrio fosfatas dihidratas, natrio-divandenilio fosfatas, injekcinis vanduo.

4.
FARMACINĖ FORMA IR KIEKIS PAKUOTĖJE

Injekcinė suspensija
1 dozė (1 ml)
1 užpildytas švirkštas 
5.
VARTOJIMO METODAS IR BŪDAS (-AI)

Vartoti į raumenis.

Prieš vartojimą perskaitykite pakuotės lapelį.

Prieš vartojimą supurtyti. 

6.
SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASIEKIAMOJE IR NEPASTEBIMOJE VIETOJE

Laikyti vaikams nepasiekiamoje ir nepastebimoje vietoje.

7.
KITAS (-I) SPECIALUS (-ŪS) ĮSPĖJIMAS (-AI) (JEI REIKIA)

8.
TINKAMUMO LAIKAS

Tinka iki (mm/MMMM)

9.
SPECIALIOS LAIKYMO SĄLYGOS

Laikyti šaldytuve (2(C–8(C).

Negalima užšaldyti.

Laikyti išorinėje dėžutėje, kad preparatas būtų apsaugotas nuo šviesos.

10.
SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)

11.
RINKODAROS TEISĖS TURĖTOJO PAVADINIMAS IR ADRESAS

Rinkodaros teisės turėtojas:
UAB „GlaxoSmithKline Lietuva“

A. Goštauto 40A

LT-01112, Vilnius

Lietuva

12.
RINKODAROS TEISĖS NUMERIS

LT/1/96/2154/007

13.
SERIJOS NUMERIS

Serija {numeris}

14.
PARDAVIMO (IŠDAVIMO) TVARKA

Receptinis vaistinis preparatas.

15.
VARTOJIMO INSTRUKCIJA

16.
INFORMACIJA BRAILIO RAŠTU

2011-09-14

MINIMALI INFORMACIJA ANT MAŽŲ VIDINIŲ PAKUOČIŲ

UŽPILDYTAS ŠVIRKŠTAS

1.
VAISTINIO PREPARATO PAVADINIMAS IR VARTOJIMO BŪDAS (-AI)

Engerix-B 20 mikrogramų/ml injekcinė suspensija užpildytame švirkšte

Vakcina nuo hepatito B (rDNR)

i.m.

2.
VARTOJIMO METODAS

3.
TINKAMUMO LAIKAS

EXP (mm/MMMM)

4.
SERIJOS NUMERIS 

Lot {numeris}

5.
KIEKIS (MASĖ, TŪRIS ARBA VIENETAI)

1 dozė (1 ml)
6.
KITA

2011-09-14
B. PAKUOTĖS lapelis

PAKUOTĖS lapelis: INFORMACIJA VARTOTOJUI

Engerix-B 10 mikrogramų/0,5 ml injekcinė suspensija užpildytame švirkšte

Engerix-B 10 mikrogramų/0,5 ml injekcinė suspensija 

Engerix-B 20 mikrogramų/ml injekcinė suspensija užpildytame švirkšte

Engerix-B 20 mikrogramų/ml injekcinė suspensija 

Vakcina nuo hepatito B (rDNR)

Atidžiai perskaitykite visą šį lapelį, prieš pradėdami vartoti vaistą.

-
Neišmeskite šio lapelio, kol Jums ar Jūsų vaikui nebus baigtas visas skiepijimo kursas. Galbūt prireiks jį perskaityti dar kartą.

-
Jei kiltų daugiau klausimų, kreipkitės į gydytoją arba vaistininką.

-
Vakcina paskirta Jums ar Jūsų vaikui. Kitiems žmonėms jos duoti negalima.

-
Jeigu pasireiškė sunkus šalutinis poveikis arba pastebėjote šiame lapelyje nenurodytą šalutinį poveikį, pasakykite gydytojui arba vaistininkui.

Lapelio turinys

1.
Kas yra Engerix-B ir kam jis vartojamas

2.
Kas žinotina prieš vartojant Engerix-B

3.
Kaip vartoti Engerix-B

4.
Galimas šalutinis poveikis

5.
Kaip laikyti Engerix-B

6.
Kita informacija 

1.
KAS YRA ENGERIX-B IR KAM JIS VARTOJAMAS
Engerix-B 20 mikrogramų (1 ml suspensijos) yra vakcina, kuria skiepijami suaugusieji ir paaugliai nuo 16 metų, norint apsaugoti juos nuo hepatito B ligos. Įprastinėmis sąlygomis 10 mikrogramų vakcinos doze (0,5 ml suspensijos) rekomenduojama skiepyti vaikus iki 15 metų imtinai, įskaitant naujagimius.

Tačiau 20 mikrogramų vakcina taip pat galima skiepyti vaikus ir paauglius nuo 11 iki 15 metų imtinai, jei yra santykinai maža hepatito B infekcijos rizika vakcinacijos laikotarpiu ir jei nesitikima tikslaus skiepų kalendoriaus laikymosi. Vakcina veikia skatindama organizmą užtikrinti savo apsaugą (gaminti antikūnus) prieš šią ligą.

Hepatitą B sukelia hepatito B virusas. Jis sukelia kepenų paburkimą (uždegimą). Virusų aptinkama užsikrėtusių žmonių organizmo skysčiuose, pvz., kraujyje, spermoje, makšties sekrete ar seilėse. Ligos simptomų gali nebūti nuo 6 savaičių iki 6 mėnesių po užsikrėtimo. Kai kurie užsikrėtę žmonės neatrodo ar nesijaučia ligoti. Kitiems būna lengvų į gripą panašių požymių, tačiau kai kurie žmonės sunkiai suserga. Jie gali jaustis labai pavargę, patamsėja jų šlapimas, pašviesėja išmatos, pagelsta oda ir(ar) akys (pasireiškia gelta), taip pat gali būti ir kitų požymių, dėl kurių tenka guldyti į ligoninę.

Dauguma suaugusiųjų visiškai pasveiksta nuo ligos. Bet kai kurie žmonės, ypač vaikai, kuriems gali nebūti ligos požymių, gali likti užsikrėtę. Jie vadinami hepatito B viruso nešiotojais. Hepatito B nešiotojai gali užkrėsti kitus visą likusį gyvenimą. Hepatito B nešiotojams yra rizika susirgti sunkiomis kepenų ligomis, tokiomis kaip cirozė (kepenų surandėjimas) ir kepenų vėžys.

Engerix-B, kaip ir visos vakcinos, negali visiškai apsaugoti nuo hepatito B viruso infekcijos net ir po to, kai Jums ar Jūsų vaikui buvo baigtas visas (2‑4 dozių atsižvelgiant į schemą) skiepijimo kursas.

Jeigu prieš Engerix-B vartojimą Jūs buvote ar Jūsų vaikas buvote užsikrėtę hepatito B virusu, bet nesijautėte (ar Jūsų vaikas nesijautė) blogai, Engerix-B gali neapsaugoti Jūsų ar Jūsų vaiko nuo ligos.

Engerix-B gali tik padėti apsaugoti Jus ar Jūsų vaiką nuo hepatito B viruso sukeliamos infekcijos. Jis negali apsaugoti Jūsų ar Jūsų vaiko nuo kitų infekcijų, kurios pažeidžia kepenis ir gali pasireikšti požymiais, panašiais į hepatito B infekcijos.

Galima tikėtis, kad, pasiskiepijus Engerix-B, bus apsaugota nuo hepatito D, nes pastarasis (sukelia delta dalelės) nepasireiškia be hepatito B infekcijos. 

Skiepai yra geriausias būdas apsisaugoti nuo šios ligos. Vakcinoje nėra gyvų virusų, todėl ji negali sukelti hepatito B infekcijos.

2.
KAS ŽINOTINA PRIEŠ VARTOJANT ENGERIX-B

Engerix-B vartoti negalima:

· Jeigu Jums ar Jūsų vaikui buvo bet kokių sveikatos sutrikimų po ankstesnio vakcinos vartojimo.

· Jeigu yra alergija (padidėjęs jautrumas) veikliajai arba bet kuriai pagalbinei Engerix-B medžiagai. Engerix-B veikliosios ir pagalbinės medžiagos išvardytos lapelio pabaigoje. Alerginė reakcija gali pasireikšti niežtinčiu odos išbėrimu, dusuliu, veido ar liežuvio tinimu. 

· Jeigu Jūs sergate ar Jūsų vaikas serga sunkia infekcine liga, pasireiškiančia aukšta (didesne kaip 38 (C) temperatūra. Tokiu atveju skiepijimą reikia atidėti, kol Jūs pasveiksite ar Jūsų vaikas pasveiks. Nesunki infekcija, pvz., peršalimas, neturėtų būti priežastis neskiepyti, tačiau pirmiausia reikėtų pasitarti su gydytoju.

Specialių atsargumo priemonių reikia:

· Jei Jūsų imuninė sistema nusilpusi dėl ligos ar gydymo vaistais.

· Jei Jums ar Jūsų vaikui buvo sveikatos sutrikimų po ankstesnio vakcinos vartojimo.

· Jei Jums ar Jūsų vaikui yra kraujavimo sutrikimų ar greitai atsiranda mėlynių. Retkarčiais šiems žmonėms Engerix-B švirkščiama į poodį, o ne į raumenis.

· Jei Jūsų ar Jūsų vaiko imuninė sistema nusilpusi dėl ligos ar gydymo vaistais arba jeigu Jums ar Jūsų vaikui taikoma hemodializė. Engerix-B galima vartoti šiems asmenims, tačiau atsakas į vakciną gali būti nepakankamas, todėl gali tekti atlikti kraujo tyrimą ir įvertinti jų atsaką.

· Jeigu Jūsų vaikas gimė labai neišnešiotas (gimęs ≤28 gestacinių savaičių amžiaus), ypač jei kvėpavimo organai buvo nesubrendę.

Blogesnis atsakas į vakciną, galimai nesusidarant apsaugai nuo hepatito B, būna senyviems žmonėms, vyrams dažniau negu moterims, rūkaliams, nutukusiems žmonėms ir sergantiesiems lėtinėmis ligomis ar vartojantiesiems kai kurių vaistų. Gydytojas gali Jums ar Jūsų vaikui atlikti kraujo tyrimą pabaigus visą skiepijimo kursą, kad patikrintų, ar Jums ar Jūsų vaikui susidarė patenkinamas imuninis atsakas. Jei atsakas nepakankamas, gydytojas gali paskirti Jums ar Jūsų vaikui papildomų dozių.

Šiais atvejais gydytojas parinks tinkamą vakcinacijos schemą ir laiką.
Kartais nualpstama po arba net prieš bet kokią injekciją adata, todėl pasakykite gydytojui arba slaugytojai, jeigu Jūs ar Jūsų vaikas anksčiau buvo nualpęs nuo injekcijos.

Kitų vaistų vartojimas

Jeigu vartojate arba neseniai vartojote kitų vaistų, įskaitant įsigytus be recepto, pasakykite gydytojui arba vaistininkui.
Engerix-B gali būti skiriamas kartu su Haemophilus influenzae b, BCG, hepatito A, poliomielito, tymų, epideminio parotito, raudonukės, difterijos, stabligės, kokliušo vakcinomis ir vakcina nuo žmogaus papiliomos viruso (ŽIV). Gydytojas pasirūpins, kad vakcinos būtų sušvirkštos atskirai ir į skirtingas kūno vietas.

Vairavimas ir mechanizmų valdymas

Kai kurios nepageidaujamos reakcijos, nurodytos 4 skyriuje gali veikti gebėjimą vairuoti ir valdyti mechanizmus. Nevairuokite ir nevaldykite mechanizmų, jeigu prastai jaučiatės.

Nėštumas ir žindymo laikotarpis

Prieš vartojant bet kokį vaistą, būtina pasitarti su gydytoju arba vaistininku.

 Jei esate, galite būti nėščia ar ketinate pastoti, pasakykite gydytojui. Gydytojas paaiškins Jums galimą riziką ir naudą skiepijantis Engerix-B nėštumo laikotarpiu.

Nežinoma, ar Engerix-B patenka į motinos pieną, tačiau, manoma, kad vakcina neturėtų pakenkti kūdikiui. 
Svarbi informacija apie kai kurias pagalbines Engerix-B medžiagas

Šio vaisto dozėje yra mažiau kaip 1 mmol (23 mg) natrio, t.y. jis beveik neturi reikšmės.

3.
KAIP VARTOTI ENGERIX-B

Paprastai skiriamos trys Engerix-B dozės per 6 mėnesius. Kiekviena dozė švirkščiama vis kito apsilankymo metu. Pirmoji dozė bus sušvirkšta pasirinktąją dieną. Kitos dvi dozės bus švirkščiamos praėjus vienam ir šešiems mėnesiams po pirmosios dozės.

· Pirmoji dozė:

pasirinktąją dieną

· Antroji dozė:

po 1 mėnesio

· Trečioji dozė: 

praėjus 6 mėnesiams po 1-osios dozės

Tris Engerix-B taip pat galima skirti per 3 mėnesius. Taip skiepijami žmonės, kuriems reikia greitos apsaugos. Pirmoji dozė bus sušvirkšta pasirinktąją dieną. Kitos dvi dozės bus švirkščiamos praėjus vienam mėnesiui ir dviem mėnesiams po pirmosios dozės. Ketvirtąją dozę rekomenduojama sušvirkšti po 12 mėnesių.

· Pirmoji dozė:

pasirinktąją dieną

· Antroji dozė:

po 1 mėnesio

· Trečioji dozė: 

praėjus 2 mėnesiams po 1-osios dozės

· Ketvirtoji dozė: 

praėjus 12 mėnesių po 1-osios dozės

Tik asmenis nuo 18 metų Engerix-B 20 mikrogramų galima skiepyti tris dozes sušvirkščiant per 1 mėnesį. Taip galima skiepyti tik suaugusiuosius, kuriems reikia greitos apsaugos (pvz., keliautojus). Pirmoji dozė bus sušvirkšta pasirinktąją dieną. Kitos dvi dozės bus švirkščiamos 7-ąją ir 21-ąją dieną po pirmosios dozės. Ketvirtąją dozę rekomenduojama sušvirkšti po 12 mėnesių.

· Pirmoji dozė:

pasirinktąją dieną

· Antroji dozė:

po 7 dienų

· Trečioji dozė: 

praėjus 21 dienai po 1-osios dozės

· Ketvirtoji dozė: 

praėjus 12 mėnesių po 1-osios dozės

Engerix-B 20 mikrogramų galima skiepyti vaikus ir paauglius nuo 11 metų iki 15 metų imtinai, iš viso skiriant 2 dozes per 6 mėnesius. Tačiau tokiu atveju, kol nebus sušvirkšta antroji dozė, gali nesusidaryti apsauga nuo hepatito B. Todėl pagal šį planą skiepyti tik tada, kai yra santykinai maža hepatito B infekcijos skiepijimo kurso laikotarpiu rizika ir kai galima užtikrinti, kad bus baigtas dviejų dozių kursas. Jeigu to užtikrinti negalima, skiepyti pagal trijų 10 mikrogramų vakcinos dozių planą. 

· Pirmoji dozė:

pasirinktąją dieną

· Antroji dozė:

po 6 mėnesių

Gydytojas Jums pasakys apie papildomų dozių poreikį ir dozavimą revakcinuojant. 

Kaip nurodyta 2 skyriuje, blogesnis atsakas į vakciną, galimai nesusidarant apsaugai nuo hepatito B, būna senyviems žmonėms, vyrams dažniau negu moterims, rūkaliams, nutukusiems žmonėms ir sergantiesiems lėtinėmis ligomis ar vartojantiesiems kai kurių vaistų. Gydytojas gali Jums ar Jūsų vaikui atlikti kraujo tyrimą pabaigus visą skiepijimo kursą, kad patikrintų, ar Jums ar Jūsų vaikui susidarė patenkinamas imuninis atsakas. Jei atsakas nepakankamas, gydytojas gali paskirti Jums ar Jūsų vaikui papildomų dozių.

Jeigu Jūs praleidote ar Jūsų vaikas praleido paskirtą injekciją, kreipkitės į gydytoją dėl kito apsilankymo.

Įsitikinkite, kad Jūs baigėte ar Jūsų vaikas baigė visą vakcinacijos kursą. Kitaip Jūs ar Jūsų vaikas nebūsite pakankamai apsaugoti nuo ligos.

Gydytojas sušvirkš Engerix-B vakcinos dozę Jums į žasto ar Jūsų vaikui į šlaunies raumenis.

Vakcinos negalima švirkšti (giliai) į odą ar į sėdmenų raumenis, nes apsauga bus silpnesnė. 

Vakcinos draudžiama švirkšti į veną.

4.
galimAS ŠALUTINIS poveikiS

Engerix-B, kaip ir visi kiti vaistai, gali sukelti šalutinį poveikį, nors jis pasireiškia ne visiems žmonėms.

♦ 
Labai dažni (daugiau nei 1 iš 10 skiepijimų vakcinos doze)

· irzlumas;

· skausmas ir paraudimas injekcijos vietoje;

· nuovargis.

♦ 
Dažni (mažiau kaip 1 iš 10 skiepijimų vakcinos doze)

· apetito stoka;

· galvos skausmas, mieguistumas;

· pykinimas, vėmimas, viduriavimas, pilvo skausmas;

· sukietėjimas ir patinimas injekcijos vietoje; 

· karščiavimas, bloga bendroji savijauta.

♦ 
Nedažni (mažiau kaip 1 iš 100 skiepijimų vakcinos doze)

· galvos svaigimas;

· raumenų skausmas;

· į gripą panašūs požymiai (aukšta temperatūra, gerklės skausmas, sloga, kosulys, šaltkrėtis).

♦ 
Reti (mažiau kaip 1 iš 1000 skiepijimų vakcinos doze)

· limfmazgių patinimas kaklo srityje, pažastyse ir kirkšnyse (limfadenopatija);

· neįprasti jutimai (deginimo, dūrimo, dilgčiojimo, kutenimo);

· bėrimas, niežulys, gumbuotas bėrimas (dilgėlinė);

· sąnarių skausmas.

♦ 
Labai reti (mažiau kaip 1 iš 10000 skiepijimų vakcinos doze)

· dangalų, gaubiančių smegenis uždegimas (meningitas), kuris pasireiškia karščiavimu, pykinimu, vėmimu, galvos skausmu, sprando sąstingiu, ypatingu jautrumu šviesai;

· kraujavimas ar greičiau negu įprastai atsirandančios mėlynės;

· kaip ir vartojant visas injekcines vakcinas, yra labai nedidelė alerginių reakcijų rizika. Šios reakcijos gali pasireikšti:

· niežtinčiu plaštakų ir pėdų išbėrimu, 

· akių ir veido tinimu, 

· pasunkėjusiu kvėpavimu ar sutrikusiu rijimu. 

Paprastai tokių reakcijų atsiranda dar neišėjus iš gydytojo kabineto, tačiau visais šiais atvejais būtina nedelsiant kreiptis į gydytoją. 

· paralyžius, traukuliai ar priepuoliai, kai kurių kūno dalių skausmo ir lietimo jutimų išnykimas, smegenų infekcija ar uždegimas, rankų ir kojų silpnumas, nervų uždegimai;

· kraujospūdžio sumažėjimas, kraujagyslių susiaurėjimas ar užsikimšimas;

· purpurinės ar raudonai purpurinės spalvos guzai, gausūs bėrimai;

· sąnarių skausmas ir patinimas, raumenų silpnumas.

Jeigu Jums ar Jūsų vaikui pasireiškė šalutinis poveikis

Jeigu pasireiškė sunkus šalutinis poveikis arba pastebėjote šiame lapelyje nenurodytą šalutinį poveikį, pasakykite gydytojui arba vaistininkui.

5.
ENGERIX-B laikymo SĄLYGOS
Laikyti vaikams nepasiekiamoje ir nepastebimoje vietoje.

Laikyti šaldytuve (2(C–8(C).

Negalima užšaldyti. Užšalusią vakciną išmesti.

Laikyti gamintojo išorinėje pakuotėje, kad preparatas būtų apsaugotas nuo šviesos.

Ant buteliuko, užpildyto švirkšto ir kartono dėžutės po „Tinka iki/EXP“ nurodytam tinkamumo laikui pasibaigus, Engerix-B vartoti negalima. Vakcina tinka vartoti iki paskutinės nurodyto mėnesio dienos. 

Vaistų negalima išpilti į kanalizaciją arba išmesti su buitinėmis atliekomis. Kaip tvarkyti nereikalingus vaistus, klauskite vaistininko. Šios priemonės padės apsaugoti aplinką.

6.
KITA INFORMACIJA

Engerix-B sudėtis

Engerix-B 10 mikrogramų/0,5 ml injekcinė suspensija užpildytame švirkšte

Engerix-B 10 mikrogramų/0,5 ml injekcinė suspensija

· Veiklioji medžiaga: vienoje vakcinos dozėje (0,5 ml) yra 10 mikrogramų hepatito B paviršinio antigeno, pagaminto mielių ląstelėse (Saccharomyces cerevisiae) rekombinantinės DNR technologijos būdu, ir adsorbuoto ant hidratuoto aliuminio hidroksido (0,25 miligramų Al3+).
· Pagalbinės medžiagos yra natrio chloridas, dinatrio fosfatas dihidratas, natrio-divandenilio fosfatas, injekcinis vanduo.

Engerix-B 20 mikrogramų/1 ml injekcinė suspensija užpildytame švirkšte

Engerix-B 20 mikrogramų/1 ml injekcinė suspensija
-
Veiklioji medžiaga: vienoje vakcinos dozėje (1 ml) yra 20 mikrogramų hepatito B paviršinio antigeno, pagaminto mielių ląstelėse (Saccharomyces cerevisiae) rekombinantinės DNR technologijos būdu, ir adsorbuoto ant hidratuoto aliuminio hidroksido (0,50 miligramų Al3+).
-
Pagalbinės medžiagos yra natrio chloridas, dinatrio fosfato dihidratas, natrio-divandenilio fosfatas, injekcinis vanduo.

Engerix-B išvaizda ir kiekis pakuotėje

Engerix-B 10 mikrogramų išleidžiama 0,5 ml injekcinės suspensijos pavidalu užpildytuose švirkštuose (I tipo stiklo) arba buteliukuose (I tipo stiklo) su kamščiu (butilo gumos).

Pakuotėje yra 1 užpildytas švirkštas.

Pakuotėje yra 1, 25 arba 100 buteliukų.

Engerix-B 20 mikrogramų išleidžiama 1 ml injekcinės suspensijos pavidalu užpildytuose švirkštuose (I tipo stiklo) arba buteliukuose (I tipo stiklo) su kamščiu (butilo gumos).

Pakuotėje yra 1 užpildytas švirkštas.

Pakuotėje yra 1 arba 25 buteliukai.

Rinkodaros teisės turėtojas

UAB „GlaxoSmithKline Lietuva“

A. Goštauto 40A

LT-01112, Vilnius

Lietuva

Tel.: +370 5 264 90 00

Gamintojas

GlaxoSmithKline Biologicals s.a.

Rue de l’Institut 89

B-1330 Rixensart

Belgija

Jeigu apie šį vaistą norite sužinoti daugiau, kreipkitės į vietinį rinkodaros teisės turėtojo atstovą.

UAB „GlaxoSmithKline Lietuva“ 

A. Goštauto g. 40A 

LT-01112 Vilnius 

Lietuva 
Šis pakuotės lapelis paskutinį kartą patvirtintas 2011-10-28
Naujausia pakuotės lapelio redakcija pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos (VVKT) interneto svetainėje http://www.vvkt.lt/
 -----------------------------------------------------------------------------------------------------------

Žemiau pateikta informacija skirta tik sveikatos priežiūros specialistams

Laikomoje vakcinoje gali susidaryti baltų nuosėdų ir skaidrus skystis. 

Vakciną reikia gerai pakratyti, kad susidarytų šiek tiek drumsta, balta suspensija.

Prieš pakratant ir pakračius vakciną reikia apžiūrėti, ar nėra kokių nors svetimkūnių ir (ar) fizinių savybių pokyčių. Pakitusią vakciną išmesti.

Nesuvartotą vakciną ar atliekas reikia sunaikinti laikantis vietinių reikalavimų.

